El CV Roquetes s'assegura jugar la segona fase.
El Club Voleibol Roquetes s'assegura jugar la segona fase i optar a l'ascens de categoria, de primera sènior a lliga primera nacional. Enfront tenia un rival directe per aspirar al play-off, el Volei 6 Manresa B. Els roquetencs van començar guanyant el primer set amb autoritat per 25-17, però els dubtes es van instal·lar al pavelló de Roquetes en veure com els manresans guanyaven el segon per 22-25 i forçant el quart set. Afortunadament per als roquetencs, els xics de Benjamín Cuevas van guanyar els dos sets restant posant el marcador en 3-1, això sí, amb un quart set molt llarg que acabava en 28-26 a favor dels ebrencs. La resta d'equips del Club Volei Roquetes també jugaven a casa. El Juvenil ho feia contra el Sant Martí, líder de la categoria que guanyaven per 3-1 demostrant el seu bon moment de joc contra un dels equips favorits del campionat. També guanyava el Juvenil Femení contra el CECELL per un clar 3-0. La nota negativa de la jornada van ser les derrotes dels dos equips en categoria cadet. El femení, que també jugava contra el CECELL perdia per 0-3, i idèntic resultat obtenia l'equip cadet masculí contra el Sant Martí.